Manchester United striker Romelu Lukaku don explain why hin form bin drop. The Belgian don admit say na World Cup fatigue affect am but e dey ready to improve himself so e fit dey help the team.
Lukaku: “When i bin dey World Cup, i feel say I play well as i use muscle play. But as i come back Premier League, i bin know say i no fit use the same amount of muscle play as na different style we dey play for here.”
“As soon as i come back from World Cup, i know say i gats lose muscle sharp sharp. So i no go gym, i con dey chop plenty vegetable and fish and i dey drink water. E help o.”
“After the World Cup, i bin dey tired. Na the same thing wey happen to me after 2014 World Cup self, as i reach Everton. I play rubbish after am. So i believe say i don get myself again and i dey ready to catch fire.”
Lukaku on hin new fitness plan: “I dey protect myself for gym and i dey work on speed bursts for training, na the koko for me be that.”
Lukaku: “Me and my manager don yarn this week, and e don tell me wetin e want from me. I know say i gats improve. I dey look straight and i dey improve, i dey add to my game as i know say e go help the team.”